3 Mwanami, kange uvulame byo mbena kukufunjisha* ne,Kabiji ulame mikambizho yami na muchima wobe yense,2 Mambo bikakulengela kwikala moba avulaNe myaka yavula ya bumi ne mutende.+3 Kange uleke kumwesha butemwe bubula kwaluka ne bukishinka* ne.+Wibikase mu nshingo yobe;Wibinembe pa muchima wobe;+4 Kepo bakakunemeka ne kukumona’mba uji na maanaKwi Lesa ne ku bantu.+5 Ketekela mwi Yehoba+ na muchima wobe yense,Kabiji kange uketekele* mu milangwe yobe ne.+6 Saka umuvuluka mu bintu byonse byo uba,+Ne aye ukakolwela mashinda obe.+7 Kange wimonenga’mba wi wa maana ne.+Akamwa Yehoba ne kufuma ku bintu byatama.8 Kuba bino kukabuka mubiji* wobeNe kukosesha bikupa byobe.9 Nemeka Yehoba na bintu byawamisha byo uji nabyo,+Ne na bya nsomo* bya kajo kobe konse;*+10 Matala obe po po akayulatu paa,+Ne bya kufiinamo binyu byobe bikayulatu tee na binyu bya katataka.11 Mwanami, kange ulengulule mafunde a Yehoba ne,+Kabiji kange ushikwe byo akololako ne,+12 Mambo Yehoba ololako bantu bo atemwa,+Byonkatu shanji byo oba na mwananji ye atemwa.+13 Ye mwine wa lusekelo muntu utaana maana+Ne muntu utambula milangwe;14 Kutaana maana kwawama kukila kutaana siliva,Kabiji kwikala nao kwanema kukila kwikala na ngolode.+15 Anema kukila makolale;*Kafwako kintu kyo ukeba kyakonsha kwesakana nao ne.16 Myaka yavula ya bumi bwa muntu iji mu kuboko kwao kwa kilujo;Bunonshi ne lukumo biji mu kuboko kwao kwa kipiko.17 Mikwakwa yao yawama,Ne mashinda ao onse o a mutende.+18 Maana aikala ke kichi kya bumi ku boba bealama,Kabiji aba bealama bakekala ba lusekelo.+19 Yehoba waingijishe maana pa kulenga ntanda.+Kabiji waingijishe milangwe pa kwikajika jiulu.+20 Waingijishe bintu byo ayuka pa kwabanya mema avulaNe makumbi anokeshe mvula.+21 Mwanami, wibivulukenga.*Lama maana alumbuluka ne maana a kupima bintu;22 Bikalengela obewa* kwikala na bumiKabiji bikekala nobe kintu kyawama kyo wavwala mu nshingo;23 Kepo ukendanga mu mashinda obe mu mutende,Ne kulu kobe kechi kuketuntula* ne.+24 Pa kulaala, kechi ukomvwanga moyo ne;+Ukalaala ne tulo tobe tukawama bingi.+25 Kechi ukachina kintu kyakubazhimukila kileta moyo+Nangwa kinkunkwila kikafikila babi ne.+26 Mambo Yehoba ye ye ukaketekela;+Aye ukazhikijila kulu kobe kuchina’mba kwakafwa mu kintu.+27 Kange utane bintu byawama boba bo wafwainwa kupa*+Inge wakonsha* kwibakwasha ne.+28 Kange wambile mukwenu amba, “Yanga; ukabwele kimye kikwabo! Nkakupa kesha,”Inge wakonsha kumupa ponkapotu ne.29 Kange ulanguluke kuba mukwenu kyatama+Ye wikala nanji wakuketekela ne.30 Kange utoboke na mukwenu pa kubula mambo+Inge kafwako kintu kyatama kyo akuba ne.+31 Kange ukumbwe muntu washinta+Nangwa kulondela mashinda anji ne,32 Mambo Yehoba washikwa muntu wa bujimbijimbi,+Pakuba aba baoloka bo balunda nanji ba pa muchima.+33 Mafingo a Yehoba aji pa nzubo ya mubi,+Bino upesha nzubo ya muntu waoloka.+34 Mambo aye wendeleka bamwenga,+Bino bakimote wibobila bibusa.+35 Ba maana bakatumbijikwa,Pakuba bakosama batumbijikako byubilo bya kwilengulwisha.+
bem_Latn